Երկրորդ մասը կայացավ հանդիպում նախարարության համակարգի իրավական ապահովման վարչության պետ Նորայր Բալայանի հետ: Նա համառոտ ներկայացրեց նախարարության կառուցվածքը, գործառույթները, աշխատանքների կազմակերպման եղանակները՝ բարեխղճության տեսանկյունից: Պարոն Բալայանը խոսեց նաև նախարարության ծրագրային և ինստիտուցիոնալ բարեփոխումների նպատակների, մասնավորապես՝ նոտարիատի ոլորտում էլեկտրոնային կառավարման համակարգի և պրոբացիոն ծառայության ինստիտուտի ներդրման գործընթացների մասին: Ուսանողները հետաքրքրվել են նաև դատապարտյալների պահման պայմաններով, ինչին ի պատասխան՝ Նորայր Բալայանը նշել է, որ շուտով բացվելու է «Արմավիր» ՔԿՀ-ն, խնդիրները լուծվելու են փուլային տարբերակով: Ի պատասխան ուսանողների՝ նախարարության հետ կապը հնարավորինս սերտացնելու առաջարկին, պարոն Բալայանը նշել է, որ նախարարությունը մշտապես բաց է և խրախուսում է շահագրգիռ անձանց, մասնագետների հետ համագործակցությունը: